Aivar Kuusmaa
Aivar Kuusmaa (sündinud 12. juunil 1967) on endine eesti ja Nõukogude Liidu korvpallur ning praegune eesti korvpallitreener. Ta on Eesti korvpalli ajaloos üks legendaarsemaid kolmepunktivisete viskajaid, teda on nimetatud Eesti korvpalli kuldkäeks. Ta kuulus 1991. aastal viimaseks NSV Liidu meistriks tulnud Eesti esindusmeeskonda. 2020. aastal valiti ta Eesti korvpalli kuulsuste halli. Kuusmaa on lõpetanud 1985. aastal Tallinna Spordiinternaatkooli. Korvpallitreeninguid alustas Tallinna Kalinini rajooni Spordikoolis Heino Rebase juhendamisel.